
A futballszurkolói szubkultúra. A magyar labdarúgás és a média kapcsolata

Dolgozatomban a futballszurkolói szubkultúrát vizsgálom, ezen belül pedig a magyar labdarúgás és a média kapcsolatát. A labdarúgás nagy teret kap a médiában, része a közbeszédnek. Jelenleg az általános hangvétel negatív. A 2012-ben lejátszott Magyarország-Izrael barátságos mérkőzésen elhangzott rasszista megnyilvánulások (és az értük járó büntetés) után ez csak negatívabbá vált. Ezért mutatom be a fent említett mérkőzés utáni írásokat, illetve kitérek a büntetésként kirótt stadionbezárásra, a zárt kapuk mögött játszott Magyarország-Románia mérkőzésre, ennek visszavágójára és a szabályok szigorítása miatti folyamatos büntetésekre is. Emellett bemutatom a másik oldalról szóló írásokat is, amelyben a cikkírók sokszor vállalhatatlan körülményekről, feleslegesen szigorú biztonsági előírásokról írnak (például a Ferencváros stadionjában alkalmazott vénaszkennerről).
Dolgozatom következő felében egy kérdőív segítségével keresem a választ arra, hogy mi a köz véleménye a magyar labdarúgásról. Ténylegesen a rasszizmus, a sportszerűtlen magatartás az oka annak, hogy a stadionok üresek vagy más is?



